संसद पर दबाव बनाना क्या ठीक है : चव्हाण  
चव्हाण ने कहा कि कार्यकर्ताओं को आत्मविश्लेषण करना चाहिए कि क्या संसद पर दवाब बनाना सही है ऐसे समय जब विधेयक पर चर्चा चल रही है।
मजबूत लोकपाल विधेयक को लेकर अन्ना हजारे के तीन दिवसीय अभियान की पूर्व संध्या पर महाराष्ट्र के मुख्यमंत्री पृथ्वीराज चव्हाण ने कहा कि कार्यकर्ताओं को आत्मविश्लेषण करना चाहिए कि क्या संसद पर दवाब बनाना सही है ऐसे समय जब विधेयक पर चर्चा चल रही है।  एक कार्यक्रम से इतर चव्हाण ने कहा, हमें यह नहीं भूलना चाहिए कि एक लोकतंत्र में केवल संसद ही विधेयक पारित करवाने का अधिकारी है। उन्होंने कहा कि हजारे को दो-तीन दिन तक और इंतजार करना चाहिए था चूंकि संसद में इस चर्चा हो रही है।